Myndin verður frumsýnd á Íslandi 5. ágúst nk . Áætlaðar tekjur The Secret Life of Pets eru 103,3 milljónir Bandaríkjadala , en tekjur Leitarinnar að Dóru þessa helgina eru áætlaðar 20,9 milljónir dala í öðru sæti listans . Þesssi niðurstaða þýðir engu að síður að Leitin að Dóru er orðin aðsóknarmesta teiknimynd Disney allra tíma í Bandaríkjunum með 423 milljónir dala í aðgangseyri , en myndin fer þar með fram yfir Lion King , sem þénaði 422,78 milljónir dala í bíó í Bandaríkjunum og Toy Story 3 með 415 milljónir dala . Þriðja vinsælasta myndin í Bandaríkjunum nú um helgina samkvæmt þessum bráðabirgðatölum , er ævintýramyndin The Legend of Tarzan með 20,7 milljónir dala í aðgangseyri , á sinni annari viku á lista . Fjórða sætið skipar svo Mike and Dave Need Wedding Dates , sem er ný á lista , en áætlaðar tekjur hennar yfir helgina alla eru 16,7 milljónir dala . Fimmta sætið skipar hrollvekjan The Purge : Election Year , sem þénar að öllum líkindum 12 milljónir dala yfir helgina alla , en þetta er önnur vika myndarinnar í sýningum .